CELEX: 62017CN0392
Language: bg
Date: 2017-06-29 00:00:00
Title: Дело C-392/17: Преюдициално запитване от Curtea de Apel Oradea (Румъния), постъпило на 29 юни 2017 г. — Sindicatul Energia Oradea/SC Termoelectrica SA

4.9.2017   
            
            
               BG
            
            
               Официален вестник на Европейския съюз
            
            
               C 293/20
            
         Преюдициално запитване от Curtea de Apel Oradea (Румъния), постъпило на 29 юни 2017 г. — Sindicatul Energia Oradea/SC Termoelectrica SA
   (Дело C-392/17)
   (2017/C 293/24)
   Език на производството: румънски
   
      Запитваща юрисдикция
   
   Curtea de Apel Oradea
   
      Страни в главното производство
   
   
      Въззивник: Sindicatul Energia Oradea
   
      Въззиваема страна: SC Termoelectrica SA
   
      Преюдициални въпроси
   
   В съответствие ли са с член 114, трета алинея ДФЕС, с членове 151 ДФЕС и 153 ДФЕС, както и с Рамкова директива 89/391/ЕИО (1) и с последващите специални директиви, разпоредбите на Ordinul 50/1990 [Наредба 50/1990 г.], така както се тълкуват в Решение 9/2016 на ÎCCJ [Înalta Curte de Casație și Justiție], постановено по жалба в интерес на закона и задължително за редовните съдилища, съгласно което работните места, попадащи в категория I и II, са стриктно и ограничително изброените в приложения 1 и 2 към Наредбата, и съдилищата не могат да разширяват приложението на разпоредбите на тази Наредба по отношение на други сходни случаи, вследствие на което се изключва възможността за признаване на работниците на пенсионните придобивки при пенсиониране, произтичащи от тежките условия на труд, в които работниците са осъществявали своята дейност?
   
      (1)  Директива на Съвета от 12 юни 1989 година за въвеждане на мерки за насърчаване подобряването на безопасността и здравето на работниците на работното място (ОВ L 183, 1989 г., стр. 1; Специално издание на български език, глава 5, том 2, стр. 88).